Source: http://odlocitve.us-rs.si/sl/odlocitev/US30067
Timestamp: 2018-07-17 15:03:54+00:00

Document:
ECLI:SI:USRS:2013:U.I.201.12
Ustavna pritožba zoper sklep Vrhovnega sodišča št. I Up 430/2011 z dne 30. 5. 2012 v zvezi s sklepom Upravnega sodišča št. I U 513/2011 z dne 12. 5. 2011
Zakon o Ustavnem sodišču (Uradni list RS, št. 64/07 – uradno prečiščeno besedilo in 109/12) (ZUstS), 4. odst. 55.c čl.
Ustavna pritožba zoper sklep Vrhovnega sodišča št. I Up 430/2011 z dne 30. 5. 2012 v zvezi s sklepom Upravnega sodišča št. I U 513/2011 z dne 12. 5. 2011 se ne sprejme. Pobuda za začetek postopka za oceno ustavnosti četrtega odstavka 55.c člena Zakona o Ustavnem sodišču (Uradni list RS, št. 64/07 – uradno prečiščeno besedilo in 109/12) se zavrne.
Ustavno sodišče pobudo za začetek postopka za oceno ustavnosti zakona zavrne, če od odločitve ni pričakovati rešitve pomembnega pravnega vprašanja. Ustavno sodišče ustavne pritožbe ni sprejelo v obravnavo, ker niso izpolnjeni pogoji iz drugega odstavka 55.b člena Zakona o Ustavnem sodišču.
U-I-201-12, Up-769-12.pdf
U-I-201/12-4
Up-769/12-6
Ustavno sodišče je v postopkih za preizkus pobude in ustavne pritožbe Matije Kavčiča, Medvode, in Janeza Kopača, Ljubljana – Šentvid, na seji 29. marca 2013
1. Ustavna pritožba zoper sklep Vrhovnega sodišča št. I Up 430/2011 z dne 30. 5. 2012 v zvezi s sklepom Upravnega sodišča št. I U 513/2011 z dne 12. 5. 2011 se ne sprejme.
2. Pobuda za začetek postopka za oceno ustavnosti četrtega odstavka 55.c člena Zakona o Ustavnem sodišču (Uradni list RS, št. 64/07 – uradno prečiščeno besedilo in 109/12) se zavrne.
1. Pritožnika z ustavno pritožbo izpodbijata sklepa sodišč, s katerima je bilo odločeno o zavrženju njune tožbe, ker državni prostorski načrt ni akt, ki ga je mogoče izpodbijati v upravnem sporu. Izpodbijani sodni odločitvi naj bi kršili 2., 5., 14., 22., 23., 25., 33., 67. in 69. člen Ustave ter 6. člen Konvencije o varstvu človekovih pravic in temeljnih svoboščin (Uradni list RS, št. 33/94, MP, št. 7/94 – EKČP). Hkrati vlagata pobudo za začetek postopka za oceno ustavnosti četrtega odstavka 55.c člena Zakona o Ustavnem sodišču (v nadaljevanju ZUstS). Zatrjujeta njegovo neskladje z 2., 15., 23. in 25. členom Ustave.
2. Ustavno sodišče ustavne pritožbe ni sprejelo v obravnavo, ker niso izpolnjeni pogoji iz drugega odstavka 55.b člena ZUstS (1. točka izreka).
3. Po drugem odstavku 26. člena ZUstS Ustavno sodišče pobudo zavrne, če od odločitve ni pričakovati rešitve pomembnega pravnega vprašanja. Ustavno sodišče je o bistveno enakih očitkih glede protiustavnosti četrtega odstavka 55.c člena ZUstS že odločalo in jih s sklepom št. U-I-60/11, Up-349/11 z dne 14. 2. 2013 (Uradni list RS, št. 19/13) zavrnilo kot neutemeljene. Po oceni Ustavnega sodišča ta pobuda ne odpira pomembnih ustavnopravnih vprašanj, zato jo je zavrnilo (2. točka izreka).
4. Ustavno sodišče je sprejelo ta sklep na podlagi drugega odstavka 26. člena in drugega odstavka 55.b člena ZUstS ter prve alineje tretjega odstavka 46. člena Poslovnika Ustavnega sodišča (Uradni list RS, št. 86/07, 54/10 in 56/11) v sestavi: predsednik dr. Ernest Petrič ter sodnice in sodniki dr. Mitja Deisinger, dr. Dunja Jadek Pensa, mag. Marta Klampfer, dr. Etelka Korpič – Horvat, mag. Miroslav Mozetič, Jasna Pogačar, dr. Jadranka Sovdat in Jan Zobec. Sklep je sprejelo soglasno.
Matija Kavčič, Medvode, in Janez Kopač, Ljubljana

References: sodišče 
 sodišče 
 sodišče 
 sodišče 
 sodišče 
 sodišče 
 sodišče